Gedig: ŉ BoomArgieffoto (Foto: Public Domain Pictures) Johan van Wyk (Geb. 1956) ŉ Boom is ŉ beskermheer van voëls, miere en besies. ŉ Boom is ŉ stuk wêreld met sy hoofpaaie op sy bas en insekte soos motors en busse. ŉ Boom is gewortel in sy skaduwee, ŉ boom is my sambreel waarmee ek graag uitgaan na die stad waar motors en busse ry, ŉ boom is my siel in die reën en in die wind, my boom is my ark waarmee ek reis oor gesigte, oor skaduwees, oor die lug, oor die hemelruim. Ja my boom is geplant in die maan, die klein brand in die omvattende dood.